internet vaartha 107 Views
హైదరాబాద్‌ : వైద్యపరికరాలు, డిస్పోజబుల్స్‌ తయారీలో అగ్రస్థానంలో ఉన్న పాలిమెడిక్యూర్‌ తాజాగా మూత్రపిండాలు, శ్వాసకోశవ్యాధులు, బ్లడ్‌బ్యాంకింగ్‌ రంగంలోనికి అడుగుపెట్టింది. రూ.394 కోట్ల పాలిమెడ్‌సంస్థ అంతర్జాతీయ మార్కెట్‌ను సైతం కైవసం చేసుకునేదిశగా వెళుతోందని కంపెనీ వైస్‌ప్రెసిడెంట్‌ హేమంత్‌భల్లా వివరించారు. దేశంలో మూత్రపిండాలు, శ్వాసప్రక్రియ, బ్లడ్‌బ్యాంకింగ్‌ మార్కె ట్లు శరవేగంతో వృద్ధిచెందుతున్నాయన్నారు. తెలంగాణ ఆంధ్రప్రదేశ్‌ మార్కెట్లలో తాము విజయవంతం కాగల మన్న ధీమా వ్యక్తంచేసారు. మరో 100 మంది టీమ్‌ సభ్యులను జోడించడం ద్వారా మాబృందంమరిత పటి ష్టం అవుతుందని, డీలర్‌నెట్‌వర్క్‌ను 50శాతం వృద్ధి చేస్తామన్నారు. తెలంగాణతోనే తమ మార్కెట్‌ణు ప్రారంభిస్తున్నట్లు వెల్లడించారు. పాలిమెడ్‌కు మొత్తం ఆరు ఉత్పత్తికేంద్రాలున్నాయని, వీటిలో నాలుగుభారత్‌లో ఉంటే మరోరెండు చైనా, ఈజిప్ట్‌లో కొనసాగుతు న్నా యన్నారు. ఫరీదాబాద్‌, హర్యానాల్లో రూ.60కోట్ల పెట్టుబడులు పెట్టేందుకు ప్రణాళికలుసిద్ధం అయ్యా యని 2017మూడోత్రైమాసికంలో విభిన్న ఉత్పత్తులు ప్రారంభిస్తామని హేమంత్‌భల్లా వివరించారు. కంపెనీకి అగ్రశ్రేణి ఎగుమతి అవార్డులున్నాయన్నారు. ఫార్మాక్సిల్‌ అవార్డులు సిల్వర్‌ పేటెంట్‌ అవార్డును సాధించామని తెలిపారు. కొత్త మార్కెట్‌కు పాలిమెడ్‌ ఆధునిక శ్రేణి శ్వాసప్రక్రియ సంరక్షణ ఉత్పత్తులు,మూత్రపిండాల సం రక్షణ ఉత్పత్తులు, బ్లడ్‌బ్యాంకింగ్‌ యంత్రపరికరాలు వంటివి మార్కెట్‌కు విడుదల చేస్తున్నట్లు వివరించారు.